kardosdrur/scandi-wiki huggingface dataset:
Sarah Clarke

Sarah Clarke (født 16. februar 1972) er en prisbelønnet amerikansk skuespiller, bedst kendt som Nina Myers i den Emmyvindende-serie 24 timer og hendes nuværende rolle som Erin McGuire i TNTs dramaserie Trust me.

Tidligere liv 

Sarah Clarke blev født i St. Louis i staten Missouri. Hendes mor var hjemmegående og hendes far var ingeniør. Før hun blev skuespiller hed hun Sarah Lively.

Hun kom ind på Indiana University, hvor hun studerede skønne kunster og Italiensk. På Indiana University blev hun medlem af Kappa Alpha Theta. Hun kom ind på Beta i 1990. 

Sarah blev først interesseret i skuespil da hun tog sit sidste år i Bologna, Italien. Efter at Sarah kom hjem til USA, hun begyndte at tag timer i Arkitektonisk fotografering. Hun fik skuespiltimer og betalte med at tage nogle billeder af kulturelt kunst. Hun fik smag for det og fik timer på Circle in the Square Theatre School, Axix Theatre Company og The Willow Cabin Theatre Company.

Karriere 
I 1999 startede sin karriere med den prisbelønnede reklame for Volkswagen. Kort efter medvirkede hun i kortfilmen Pas de deux fra 2000. 

I 2001 fik hun rollen som CTU agenten Nina Myers i 24 timer. Hun blev castet på filmedagen. De havde ikke tid til at få Nina Myers garderobe til at passe hende, så hun brugte sit eget tøj. Efter de først 3 sæsoner, i 36 afsnit fik hun Golden Satellite Award for Bedste understøttende skuespillerinde i Dramaserier for denne rolle. Hun lagde stemme til Nina Myers i 24: The Game.

I (2008 USA) 2009 spillede Sarah med i Twilight som Renée Dwyer. Twilight er baseret på Stephenie Meyer bog. Sarah forventes at komme tilbage i den trejde film Eclipse, hvor hun har mere end en scene.

Privatliv 
Sarah Clarke mødte sin mand Xander Berkeley på 24 timer optagelserne (han spillede hendes chef George Mason) og de blev gift i september 2002. De fik datteren Olwyn Harper Berkeley den 23. september 2006.

Filmografi 

 The Accident (2001) – Reeny
 Emmett's Mark (2002) – Sarah
 Thirteen (2003) – Birdie
 Below the Belt (2004) – Talsmand for firmaet
 Happy Endings (2005) – Diane
 The Lather Effect (2006) – Claire
 Twilight (2008) – Renée Dwyer
 Bedrooms (2009) – Janet
 Level Seven (2009) – Alex

Tv-serier 

 Sex and the City, afsnit 32 (2000) – Melinda Peters
 Ed, afsnit 18 (2001) – Kara Parsons
 Karen Sisco, afsnit 3 (2003) – Barbara Simmons
 24 timer, afsnit 1-24, 29-34, 57-62 (2001-2004) – Nina Myers
 House M.D., afsnit 14 (2005) – Carly Forlano
 E-Ring, afsnit 0 (2005) – Jims kone
 Las Vegas, 53-54 (2005) – Olivia Duchey
 Commander in Chief, afsnit 18 (2006) – Christine Chambers
 Life, afsnit 7 (2007) – Mary Ann Farmer
 Wainy Days, afsnit 22 (2008) – Rebecca
 The Cleaner, afsnit 6 (2008) – Lauren Keenan
 Trust Me (2009) – Erin McGuire

Eksterne henvisninger 

 

Tv-skuespillere fra USA
Röllbach

Röllbach er en kommune i Landkreis Miltenberg i Regierungsbezirk Unterfranken i den tyske delstat Bayern. Den er en del af Verwaltungsgemeinschaft Mönchberg.

Geografi 

Kommunen ligger i Spessart, i Mainviereck mellem Klingenberg, Mönchberg og Großheubach.

Eksterne henvisninger
Rüdenau

Rüdenau er en kommune i Landkreis Miltenberg i Regierungsbezirk Unterfranken i den tyske delstat Bayern. Den er en del af Verwaltungsgemeinschaft Kleinheubach.

Geografi 
Rüdenau ligger i Region Bayerischer Untermain.

Historie 
Byen er kendt allerede i 1285 og var da, og frem til 1635, i familien Rüds besiddelse.

Eksterne henvisninger
Schneeberg (Unterfranken)

Schneeberg er en købstad (markt) i Landkreis Miltenberg i Regierungsbezirk Unterfranken i den tyske delstat Bayern.

Geografi 
Schneeberg ligger i Geo-Naturpark Bergstraße-Odenwald, syd for Miltenberg, ved grænsen til Baden-Württemberg i region Bayerske Untermain.
 
Ud over Schneeberg, ligger i kommunen landsbyerne Hambrunn og Zittenfelden.

Historie 
Schneeberg hørte til Storhertugdømmet Hessen-Darmstadt, men kom i 1816 under Bayern. Den nuværende kommune blev dannet ved forvaltningsreformen i 1818 .

Trafik 
Banegården ligger på strækningen Seckach-Miltenberg, som også kaldes Madonnenlandbahn.

Eksterne henvisninger 

 Pfarrgemeinde Schneeberg
Stephen Ireland

Stephen James Ireland (født 22. august 1986 i Cork, Irland) er en irsk tidligere fodboldspiller, der spillede som midtbanespiller hos den engelske Premier League-klub Stoke City. Han har tidligere spillet for blandt andet Manchester City.

Ireland var i UEFA Cup-sæsonen 2008-09 med Manchester City med til at slå hele tre danske hold ud af turneringen. Blandt andet scorede han i Parken mod FC København, der sammenlagt blev besejret 4-3.

Landshold 
Ireland står (pr. april 2018 noteret for seks kampe og fire scoringer for Irlands landshold, som han debuterede for den 1. marts 2006 i et opgør mod Sverige. 

På trods af at være blevet udskrevet som et af de største talenter i irsk fodbold i adskillige år blev Irelands landsholdskarriere brat stoppet allerede i 2007. I forbindelse med optakten til en afgørende EM-kvalifikationskamp mod Tjekkiet forlod Ireland landsholdslejren med den forklaring at hans mormor var død. De engelske medier fandt dog ud af at historien var løgn, og at Ireland i stedet var rejst hjem for at besøge sin kæreste. Irland tabte kampen til tjekkerne, og kvalificerede sig ikke til EM. Siden da har Ireland ikke været en del af landsholdet.

Eksterne henvisninger 

Fodboldspillere fra Irland
Fodboldspillere fra Manchester City F.C.
Fodboldspillere fra Aston Villa F.C.
Fodboldspillere fra Newcastle United F.C.
Fodboldspillere fra Stoke City F.C.
Personer fra Cork
Vincent Kompany

Vincent Kompany (født 10. april 1986 i Ukkel, Belgien) er en belgisk tidligere fodboldspiller og nuværende træner for Burnley. Han var midterforsvarer hos den engelske Premier League-klub Manchester City og det belgiske landshold. 

Kompany startede sin professionelle fodboldkarriere i 2003 i Anderlecht, hvor han også var ungdomsspiller. Efter tre år hos Anderlecht skiftede han til Bundesliga-storklubben Hamburger SV. 22 år gammel blev han i 2008 solgt til Manchester City. Her blev han en vigtig del af holdet, og blev anset for et af de bedste køb på det hold, der blev det mest vindende i England i 10'erne. Han blev regnet for en af ligaens bedste midterforsvarere, og i sæsonen 2011–12 blev han anfører for klubben, som samme sæson vandt det engelske mesterskab for første gang i 44 år. Kompany var med på årets hold i Premier League i 2011, 2012 og 2014. I 2012 blev han kåret til årets spiller i Premier League. 

Juli 2019 blev han spillende træner for sin barndomsklub Anderlecht. Et år senere, 17. august 2020, annoncerede han, at han stoppede som fodboldspiller, og fortsatte i Anderlecht som træner på fuld tid.

Titler 
Premier League
 2012, 2014, 2018 og 2019 med Manchester City

FA Cup
 2011 og 2019 med Manchester City

Liga Cup
 2014, 2016, 2018 og 2019 med Manchester City

FA Community Shield
 2012 og 2018 med Manchester City

Belgiske liga
 2004 og 2006 med RSC Anderlecht

Referencer

Eksterne henvisninger 

Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Fodboldspillere fra Belgien
Fodboldspillere fra RSC Anderlecht
Fodboldspillere fra Hamburger SV
Fodboldspillere fra Manchester City F.C.
Fodboldlandsholdsspillere fra Belgien
The Holiday Show

The Holiday Show er et dansk pop-orkester, der består af Casper Castello på vokal, Troels Hammer på synthesizer, Morten Sylvest på bas og Mads Rønbjerg på trommer.

I 2006 fik bandet tildelt Mymusic/BandBase legatet og spillede på SPOT Festival og Skanderborg Festival.

Senere samme år skrev de kontrakt med Universal Music Danmark, men udgav aldrig en plade derfra. I 2008 udgav bandet albummet "We Are Popular" (Slow Shark Record) med 50.000 kr. i støtte fra Kunststyrelsen.

Musikgrupper fra Danmark
Volksbad

Volksbad (på dansk Folkets bad) er et kulturhus, beliggende ved Skibsbroen tæt ved Nørreporten i Flensborg. Huset blev opført i 1901 som offentligt svømmebad. Siden 1981 har huset fungeret under navnet Volksbad som alternativt kulturcenter. Kulturhuset drives af Foreningen til fremme af kultur og kommunikation.

Eksterne links 

 Kulturhuset Volksbad 

Kultur i Flensborg
Bygninger, konstruktioner og anlæg i Flensborg
Maborosi

Maborosi er et dansk orkester, der spiller "opdateret" 1960'er og -70'er inspireret popmusik. Efter en Danmarkstourné i 2005, hvor Maborosi spillede support for Saybia, skrev bandet kontrakt med EMI Danmark, der senere samme år udgav EP'en "Slow Dance".

I begyndelsen af 2008 udgav Maborosi deres først fuldlængde album "No Time Wasted" (Slow Shark Records), der blev rost af anmelderne, og blandt andet er kendt for barometer-hittet "Not Like The Tigers".

Maborosi består af Tobias Buch-Andersen på sang/piano, Kasper Sørensen på guitar, Claus Elnegaard på bas og Jesper Elnegaard på trommer.

Kilde 

Musikgrupper fra Danmark
Musikgrupper fra 2004
Hvidovre Vandtårn

Hvidovre Vandtårn er et vandtårn opført i 1937 beliggende i Hvidovre. Tårnet er lavet af beton og er udformet som en cylinder med en mindre, cylinderformet top dækket af et kuppelformet kobbertag. Soklen er lavet af kampesten.

Tårnet benyttes stadig som vandtårn, men er nu yderligere indrettet med to klatrevægge, som primært benyttes af ungdomsskoler og andre institutioner. Ideen til dette blev introduceret af politiassistent Anton Dalsgaard i 1993.

En række radioamatører har endvidere siden 1978 haft en repeater på toppen af tårnet.

Referencer 

Vandtårn
Vandtårne i Region Hovedstaden
Etableret i 1937
Amatørradio
Midnight Sun (bog)

Midnight Sun er et kort udkast skrevet af Stephenie Meyer, forfatteren til Twilight-sagaen. Udkastet er de første 12 kapitler til en bog, der skulle have været den femte og sidste bog i Twilight-sagaen, dog valgte Meyer at udsætte færdiggørelsen, da ukendte personer offentliggjorde udkastet, der var blevet betroet til korrektion og kritik. Hun har indtil videre skrevet 264 sider, der er blevet offentliggjort.

Udkastet er fremstillingen af anden hovedperson Edward Cullens version af bogen "Twilight". For at forhindre fans i at opsøge den ulovlige kopi, har Stephenie Meyer selv offentliggjort det originale manuskript på nettet (se eksterne henvisninger).
På hjemmesiden Savemisnightsun.com  er man begyndt på at lave en skriftindsamling, for at Meyer skriver "Midnight Sun" færdig.

Eksterne Henvisninger 
Stephenie Meyers erklæring om Midnight Sun ikke udkommer 
264 sider af Midnight Sun 

Twilight

he:Midnight Sun
Sony Ericsson Open 2009

Sony Ericsson Open 2009 var en professionel tennisturnering for mænd og kvinder, som blev spillet udendørs på hard court, og det var 25. udgave af turneringen. Turneringen var en del af ATP World Tour 2009, hvor den var kategoriseret som sæsonens anden ATP World Tour Masters 1000-turnering, samt WTA Tour 2009, hvor den var kategoriseret som sæsonens anden WTA Premier Mandatory-turnering. Begge kategorier rangerede blot et niveau lavere end Grand Slam. Både mændenes og kvindernes turnering blev afviklet på Tennis Center at Crandon Park i Key Biscayne, Florida, USA i perioden 23. marts – 5. april 2009.

I herresingle vandt den fjerdeseedede skotte Andy Murray sin tredje ATP World Tour Masters 1000-titel i karrieren og blev samtidig den første britiske vinder af Sony Ericsson Open, idet han besejrede Serbiens Novak Djokovic med 6-2, 7-5 i finalen. Det var Murrays 11. ATP Tour-titel i karrieren, og sejren medførte han blev den første spiller til at vinde tre titler i 2009-sæsonen, idet han tidligere på året havde vundet turneringerne i Doha og Rotterdam. Den forsvarende mester, Nikolaj Davydenko fra Rusland, stillede ikke op til årets turnering på grund af en fodskade.

Maks Mirnji fra Hviderusland og Andy Ram fra Israel vandt deres anden doubletitel som par, da de i herredoublefinalen besejrede australierne Ashley Fisher og Stephen Huss med 6-7, 6-2, [10-7]. Sejren var Mirnjis fjerde herredoubletitel i turneringens historie (han vandt også i 2003 med Roger Federer som makker og i 2005 og 2006 med Jonas Björkman som makker), og dermed tangerede han Todd Woodbridge og Mark Woodfordes rekord for flest herredoubletitler i denne turnering. Begge finalepar var useedede, og det var første gang i Sony Ericsson Open siden 1991.

Resultater

Herresingle 

Hovedturneringen i herresingle havde deltagelse af 96 spillere. Heraf havde de 79 kvalificeret sig via deres ranglisteplacering. Derudover havde 12 spillere kvalificeret sig gennem kvalifikationsturneringen (markeret med Q nedenfor), mens de resterende 5 spillere havde modtaget et wildcard (markeret med WC nedenfor).

1. – 4. runde (øverste halvdel)

1. – 4. runde (nederste halvdel)

Kvartfinaler, semifinaler og finale

Damesingle 

Hovedturneringen i damesingle har deltagelse af 96 spillere. Heraf havde de 76 kvalificeret sig via deres ranglisteplacering. Derudover havde tolv spillere kvalificeret sig gennem kvalifikationsturneringen (markeret med Q nedenfor), mens de resterende otte spillere havde modtaget et wildcard (markeret med WC nedenfor).

1. – 4. runde (øverste halvdel)

1. – 4. runde (nederste halvdel)

Kvartfinaler, semifinaler og finale

Kilder / eksterne henvisninger 
 Sony Ericsson Open 
 ATP World Tour – Sony Ericsson Open 2009 – Herresingle 
 ATP World Tour – Sony Ericsson Open 2009 – Herredouble

Noter 

WTA Tour 2009
ATP Tour 2009
Mascara

Mascara er et kosmetikprofukt, der som udgangspunkt bruges til at mørkne, lysne eller farve øjenvipper. Produktet kan ligeledes bruges til at fortykke, forlænge eller fremhæve øjenvipper.

Historie 
Den første mascara produktet blev opfundet af Eugene Rimmel i det 19. århundrede. Ordet "rimmel" betyder "mascara" på flere sprog, herunder portugisisk (rímel), tyrkisk (rimel), rumænsk (rimel), hollandsk (rimel), persisk (rimel) osv.

Ordet mascara stammer fra det italienske maschera, hvilket betyder "maske" fra latin masca eller arabisk maskhara eller fra old-occitansk masco. Moderne mascara blev opfundet i 1913 af en kemiker ved navn T.L. Williams til sin søster, Mabel. Myten melder at Mabel var forelsket og Williams ville hjælpe hende med at få fat i hendes udkårende. Denne tidlige mascara var fremstillet af brændbart støv blandet med vaseline. Produktet blev en succes med Mabel, og Williams begyndte at sælge sine nye produkt via postordre. Hans selskab Maybelline, hvis navn er en kombination af søsterens navn og vaseline, blev i sidste ende et stort kosmetikselskab.

Den moderne tube og wand applikator solgte bedre på markedet end de gamle "cake" mascara. Max Factor var de første til at oprette en mascara med et håndtag, anvendelsesmetoder i produktet rør, der startede den moderne mascara produkter som er tilgængelige i dag.

Eksterne henvisninger 

Kosmetik
Midnight Sun

Midnight Sun, engelsk for midnatssol, kan hentyde til flere emner:

 Midnight Sun (band)
 Midnight Sun (bog)
 Midnight Sun (MUD)
Brønshøj Vandtårn

Brønshøj Vandtårn er et vandtårn beliggende i Brønshøj opført i 1928 af Ib Lunding. Det er i stilen funktionalisme. Tårnet ejes af Københavns Energi og blev i 2000 fredet – det er dermed et af de i alt elleve fredede vandtårne i Danmark.

Tårnet er et vartegn for området og benyttes hyppigt som pejlemærke eller mødested. Tårnet lægger desuden navn til et busstoppested.

Historie 
Da højdebeholderen på Bellahøj ikke længere var tilstrækkelig besluttede man sig for at opføre et vandtårn på Brønshøjvej.

Tårnets tag blev i 1978 renoveret, men ikke så det var tilstrækkeligt, hvorfor der i 2005 blev foretaget en større renovering med blandt andet tagudskiftning med zinkinddækning. Året forinden var området omkring vandtårnet blevet afskærmet på grund af nedstyrtende beton forårsaget af manglende vandsikret afdækning, hvilket medførte en bevilling til renovering på 5,7 millioner kroner.

I slutningen af juni 1998 blev det konstateret, at der var colibakterier i vandet, der førtes ud til beboerne via vandtårnet. Dette medførte, at vandtårnet den tredje juli blev renset ved kloring og skylning, hvorefter det atter kunne tages i brug.

Arkitektur 
Vandtårnet er cirkulært og opført i hvidmalet jernbeton med Ib Lunding som sagsarkitekt under stadsarkitekt Poul Holsøe. Den runde form er markeret med 20 tæt placerede søjler og i den underste del af tårnet er der runde vinduer for hver søjle i en opadgående kurve.

Koncert 

Vandtårnet har en efterklang på 15 sekunder. Denne lange efterklang udnyttes af ti solister, ved en koncert 3. december 2011.
Blandt musikere er Palle Mikkelborg,  Marilyn Mazur, Michala Petri og Toke Møldrup.

Referencer 

Vandtårne i Region Hovedstaden
Fredede bygninger, konstruktioner og anlæg i Københavns Kommune
Vandtårn
Fredede industribygninger og tekniske anlæg i Danmark
Stadtprozelten

Stadtprozelten er en by i Landkreis Miltenberg i Regierungsbezirk Unterfranken i den tyske delstat Bayern. Den er hjemsted for Verwaltungsgemeinschaft Stadtprozelten.

Geografi 
Stadtprozelten ligger ved den sydlige ende af Spessart ved floden Main midt på den sydlige side af den såkaldte Mainviereck. På Mains modsatte bred i delstaten Baden-Württemberg ligge Monfeld der er en landsby i byen Wertheims område.

Landsbyen Neuenbuch ligger 2 km nord for byen.

Historie 
Stadtprozelten nævntes første gang i 1287. Det tidliger amt i Kurmainz blev i 1803 en del af Fyrstedømmet Aschaffenburg og kom i 1814 under Bayern. Den nuværende kommune blev dannet i 1818.

Eksterne henvisninger
Subaru Legacy

Subaru Legacy er en stor mellemklassebil fra japanske Subaru, som i fire generationer er blevet produceret siden 1989.

En forhøjet, firehjulstrukket version sælges fra og med 1995 under navnet Subaru Outback.

Legacys konkurrenter er bl.a. BMW 3-serie, Opel Vectra/Insignia og Volkswagen Passat.

Første generation (1989−1994)  

Første generation af Legacy kom i 1989, og fortsatte indtil 1994, hvor den blev afløst af anden generation.

Motorprogrammet omfattede 8- og 16-ventilede benzinmotorer på hhv. 1,8 og 2,2 liter, samt 16-ventilede benzinmotorer på 2,0 liter. De to sidstnævnte fandtes både med og uden turbo.

Tekniske specifikationer

Tredje generation (1998−2004)  

Tredje generation af Legacy kom i 1998, og afløste anden generation.

Motorudvalget omfattede to benzinmotorer, en 2,0 med 125 hk og en 2,5 med 156 hk.

Tekniske specifikationer

Fjerde generation (2003−nu)  

Fjerde generation af Legacy kom i 2003, hvor den afløste tredje generation.

Motorudvalget omfatter benzinmotorer på 2,0, 2,5 og 3,0 liter med ydelser fra 137 til 245 hk.

I 2006 lancerede Subaru verdens første boxerdieselmotor i Legacy. Den er på 2,0 liter og yder 150 hk.

Tekniske specifikationer

Kilder og eksterne henvisninger 

 Den danske importørs side om Legacy 

Legacy
Store mellemklassebiler
Biler introduceret i 1989
Biler fra 1980'erne
Biler fra 1990'erne
Biler fra 2000'erne
Stationcars
Fodbold (bold)

En fodbold er en kugleformet bold af læder eller et syntetisk materiale med en oppustelig gummiblære indeni. Bolden benyttes i spillet fodbold. 

Fodbolde findes i flere forskellige størrelser alt efter hvilken aldersgruppe, som skal spille med dem:
 Str. 3: Bruges til U8, har en omkreds på 62-63,5 cm. og vejer 330-360 gram
 Str. 4: Bruges fra U9 til U14, har en omkreds på 63,5-66 cm. og vejer 330-390 gram
 Str. 5: Bruges fra U15 og ældre årgange. Den skal have en omkreds på 68-70 cm. og vejer 410-450 gram 
Bolden består almindeligvis af 20 lædersekskanter og 12 læderfemkanter. Netop denne type bold blev markedsført i Danmark som det første sted i verden i 1962 af Select..

Geometri 
Bolden kan siges at være et afkortet ikosaeder, således at ikosaedrets 12 hjørner er skåret af. At der er netop 20 sekskanter og 12 femkanter, hænger sammen med at ikosaedret og dodekaedret er hinandens duale polyedre. Siden Selects opfindelse af de 32 felter, er bolden blevet forbedret med både en 24-felters version og en 42-felters version.

Referencer 

Fodboldudstyr
Bolde
Odense Swans

Odense Swans AFC var Danmarks ældste footballklub (men ikke den første; Det var Copenhagen Vikings som ikke bestod) og blev stiftet i 1988, med et begyndende medlemstal på 60 personer. Klubben var fra starten medlem af Dansk Amerikansk Fodbold Forbund.
I 1988 – 1989 var der kun 6 klubber i Danmark; Sønderborg Patriots, Ålborg Giants, Copenhagen Bulldogs, Herning Hawks, Copenhagen Vikings og Odense Swans.

Odense Swans var fra starten og op gennem 1990'erne et af de førende danske football-hold. Flere spillere har været på det danske landshold.

Efter nogle år i den næstbedste række sluttede sæsonen 2006 med oprykning til Nationalligaen. I 2007 blev det til en enkelt sejr i grundspillet samt en i play off-kampene. I 2008 tabte klubben alle kampe til hold med større bredde og rykkede ned i 1. division, hvor det spillede i 2009, 2010 og 2011. 

Efter sejr i play off-kampen mod Holbæk Red Devils spillede Odense Swans efter tre år i den næstbedste række atter i 2012 i Nationalligaen. Efter en 9. plads og sejr i kvalifikationskamp mod Middelfart Stingers spillede førsteholdet også i 2013 i Nationalligaen, en sæson hvor Odense Swans atter endte på en 9. plads og med en sejr over Herning Hawks i play-off, fastholdt pladsen i Nationalligaen. Sæsonen 2014 blev der med en enkelt sejr sat et foreløbigt punktum for Odense Swans i landets bedste række. I 2015 valgte Odense Swans at frivilligt at lade sig placere i Danmarksserien, hvor det blev til 5 sejre og 5 nederlag.

Odense Swans fusionerede fra 1. januar 2017 med Odense Thrashers. Odenses nye football klub fik navnet Odense Badgers.

Finaler 
 Odense Swans var i den allerførste finale om Danmarksmesterskabet i amerikansk fodbold i 1988, hvor holdet tabte 6-33 til Copenhagen Vikings. Siden har Swans fire gange været i Mermaid Bowl (den danske pendant til Super Bowl): 
 Mermaid Bowl I (1989) Copenhagen Vikings – Odense Swans 17 – 13 
 Mermaid Bowl II (1990) Herning Hawks – Odense Swans 20 – 14 
 Mermaid Bowl III (1991) Århus Tigers – Odense Swans 27 – 0 
 Mermaid Bowl V (1993) Copenhagen Towers – Odense Swans 48 – 33

Pr. 2012 er Odense Swans, sammen med Kronborg Knights, det hold der har været flest gange i Mermaid Bowl (5 gange), uden nogensinde at vinde en.

Ekstern Henvisning 
 Odense Swans 
Odense Badgers
 Dansk Amerikansk Fodbold Forbund

Amerikansk fodbold i Danmark
Etableret i 1988
Swans
Trommehinde

Trommehinden (membrana tympani) er en membran, der adskiller øregangen fra mellemøret, og den måler cirka 10 millimeter i diameter. Når lyden rammer trommehinden bliver denne sat i svingninger, lydbølger med forskellige frekvenser får trommehinden til at vibrere med forskellige hastigheder, så lyden forplanter sig til mellemøret.

Lyd opfattes altså primært gennem luftbårne lydbølger. Når man hører sin egen stemme derimod ledes lyden ikke via luften, men via knoglerne, det er derfor at man synes ens stemme lyder anderledes hvis man hører den på en lydoptagelse.

Øre
Oto-rhino-laryngologi
Birkerød Vandforsynings vandtårn

Birkerød Vandforsynings vandtårn er et vandtårn opført i 1961 beliggende på Høbjerg i Birkerød. Vandtårnet er af samme type som Brønderslev Vandtårn opført i 1955. Foruden sin funktion som vandtårn, benyttes tårnet som udsigtsplatform, idet der øverst er etableret et cirkulært rum med vinduer hele vejen rundt. Tårnet, der er udført i jernbeton, er en bred cylinder båret af en central, cirkulær søjle, der huser en spindeltrappe, samt 10 firkantede søjler nær cylinderens yderkreds.

Tårnet har kapacitet til 2.000 m3 og det maksimale vandspejl ligger i kote 81. I tilfælde af problemer med forsyningsanlæggene kan tårnet opretholde normal forsyning i 8-12 timer.

Vandtårnet afløste et langt mindre vandtårn, der lå lige ved siden af og blev nedrevet i slutningen af 1990'erne. Høbjergstien går mellem de to vandtårne.

Referencer 
 

Vandforsynings vandtårn
Vandtårne i Region Hovedstaden